Ühine transpordipoliitika „1. Käesoleva jaotise sätted kehtivad raudtee-, maantee- ja siseveetranspordi suhtes. 2. Euroopa Parlament ja nõukogu võivad seadusandliku tavamenetluse kohaselt kehtestada kohased sätted mere- ja lennutranspordi kohta. Nad teevad otsuse pärast konsulteerimist majandus- ja sotsiaalkomiteega ning regioonide komiteega.” (Euroopa Liidu toimimise lepingu artikkel 100) Teadusuuringud ja tehnoloogia arendamine „Liit võib asutada ühisettevõtteid või luua muid struktuure, mis on vajalikud liidu uurimisprogrammide, tehnoloogia arengu- või tutvustamisprogrammide edukaks elluviimiseks.” (Euroopa Liidu toimimise lepingu artikkel 187)

Eesmärgid — Tagada Euroopa lennuliikluse juhtimissüsteemi moderniseerimine, koordineerides ning koondades selleks kõik asjakohase teadus- ja arendustegevuse kogu liidu ulatuses; — viia ellu lennuliikluse korraldamise üldkava.

Ülesanded — Projekti SESAR teadus-, arendus- ja valideerimistegevuse juhtimine, ühendades nii oma liikmete kui väliste tehniliste allikate avaliku ja erasektori poolse rahastamise ning kasutades eelkõige Eurocontroli teadmisi ja kogemusi. Eelkõige — projekti SESAR arendusetapi korraldamine ja koordineerimine vastavalt lennuliikluse korraldamise üldkavale, mis põhineb Eurocontroli juhitava projekti määratlemisetapi tulemustel, ühitades ja hallates ühisesse struktuuri ühendatud avalikult ja erasektorilt saadavaid rahalisi vahendeid; — projekti SESAR arendusetapi tegevuse rakendamiseks vajaliku rahastamise tagamine vastavalt lennuliikluse juhtimissüsteemi üldkavale; — Euroopa lennuliikluse korraldamise sektori sidusrühmade kaasamise tagamine, eelkõige: aeronavigatsiooniteenuse pakkujad, õhuruumi kasutajad, kutseühingud, lennuväljad ja töötlev tööstus, samuti asjaomased teadusasutused või asjaomased teadusringkonnad; — tehniliste teadus- ja arendustegevuste, hindamiste ja uuringute korraldamine, mida saab viia ellu ühisettevõtte raames, vältides nende killustatust; — lennuliikluse juhtimissüsteemi üldkavas nõuetekohaselt määratletud ühiste toodete arenduse järelevalve tagamine ja vajaduse korral eri pakkumiskutsete algatamine.

1. Haldusnõukogu Koosseis a) Ühisettevõtte iga liikme üks esindaja; b) sõjaline esindaja; c) õhuruumi tsiviilkasutajate esindaja, kelle nimetab nende esindusorganisatsioon Euroopa tasandil; d) aeronavigatsiooniteenuse osutajate esindaja, kelle nimetab nende esindusorganisatsioon Euroopa tasandil; e) tarnijate esindaja, kelle nimetab nende esindusorganisatsioon Euroopa tasandil; f) lennuväljade esindaja; g) lennuliikluse korraldamise sektori töötajate esindusorganisatsioonide esindaja, kelle nimetab nende esindusorganisatsioon Euroopa tasandil; h) asjaomaste teadusasutuste või asjaomaste teadusringkondade esindaja, kelle nimetab nende esindusorganisatsioon Euroopa tasandil. Haldusnõukogu juhatajaks on liidu esindaja. Peamised ülesanded a) Võtta vastu käesoleva määruse artikli 1 lõikes 2 osutatud nõukogu poolt kinnitatud lennuliikluse korraldamise üldkava ning kiita heaks ettepanekud selle muutmiseks; b) anda suunised ja teha vajalikud otsused projekti SESAR arendusetapi elluviimiseks ning teostada üldkontrolli projekti rakendamise üle; c) kiita heaks ühisettevõtte tööprogramm ning iga-aastane tööprogramm, samuti aastaeelarve koos ametikohtade loeteluga; d) anda luba läbirääkimisteks ning otsustada uute liikmete ühinemise ning sellega seotud lepingute üle; e) kontrollida liikmete ja ühisettevõtte vahel sõlmitud lepingute täitmist; f) nimetada ametisse ja vabastada ametist tegevdirektor ja kiita heaks organisatsiooniline struktuur ning ning teostada järelevalvet tegevdirektori töö üle; g) võtta vastu otsused liikmete poolt osamaksude maksmise suuruse ja korra ning mitterahaliste sissemaksete hindamise kohta; h) võtta vastu ühisettevõtte finantseeskirjad; i) kiita heaks iga-aastane raamatupidamise aastaaruanne ja bilanss; j) võtta vastu aastaaruanne projekti SESAR arendusetapi edenemise ning finantsolukorra kohta; k) teha otsused komisjonile esitatavate ühisettevõtte tegevuse jätkamist või lõpetamist käsitlevate ettepanekute kohta; l) kehtestada ühisettevõtte omanduses olevate materiaalsete ja mittemateriaalsete varade kasutamisõiguse ning selliste varade üleandmise kord; m) määrata kindlaks lennuliikluse korraldamise üldkava elluviimiseks vajalikud eeskirjad ja alltöövõtumenetlused, sealhulgas erimenetlus huvide konflikti korral; n) otsustada komisjonile esitatavate põhikirja muutmise ettepanekute üle; o) muude volituste teostamine ja ülesannete täitmine, sealhulgas allorganite asutamine, kui need on projekti SESAR arendusetapi jaoks vajalikud; p) võtta vastu töötajate lähetamist ühisettevõttesse käsitleva artikli 8 rakendamise praktiline kord. 2. Tegevdirektor Nimetatakse haldusnõukogu poolt komisjoni ettepanekul. 3. Välisaudit Kontrollikoda. 4. Eelarve täitmisele heakskiitu andev asutus Parlament nõukogu soovitusel.

Eelarve 325,1 miljonit eurot, liidu osalus 16,9 %. Personali suurus 31. detsembri 2009 seisuga Ametikohti ametikohtade loetelus: 39 Täidetud ametikohad: 18 Muud ametikohad (lepingulised abitöötajad, lähetuses viibivad riiklikud eksperdid, kohalik personal): 8 Personal kokku: 26 Ühisettevõtte lähetuses viibivad töötajad (osana mitterahalisest osamaksest): 4 Jaguneb vastavalt ülesannetele: — põhitegevus: 22 — haldus- ja abiülesanded: 16 — mitmesugused ülesanded: 1